stanford-oval/wikipedia huggingface dataset:
Dayanara Torres
Ura

Torres osallistui vuonna 1992 Miss International -kilpailuun, ja ylsi puolivälieriin saakka. Vuonna 1993 hänet kruunattiin Miss Puerto Ricoksi ja myöhemmin samana vuonna Miss Universumiksi.
Vuonna 1994 näytteli elokuvassa Linda Sara, jossa hän näytteli nuorta Saraa. Vuonna 1995 hän ryhtyi juontamaan ASAP-televisioshow'ta. Hän juonsi sitä vuoteen 1999 saakka, ja uudestaan vuonna 2017. Helmikuussa 1995 julkaistussa Basta't kasama kita -elokuvassa Torres näytteli toista pääroolia Aga Muhlachin lisäksi.
Hänen ensimmäinen musiikkialbuminsa Antifaz julkaisi vuonna 1998 Sony Music -levy-yhtiö.
Vuonna 2004 Torres näytteli pientä roolia yhdysvaltalaisessa saippuaoopperassa Tunteita ja tuoksuja. Vuosina 2006–2007 hän näytteli Erään murhan varjossa -sarjassa Julia Riveran roolia. Vuonna 2013 hän näytteli yhtä päärooleista elokuvassa 200 Cartas.
Vuonna 2017 Torres otti osaa yhdysvaltalaisen Mira quién baila -tanssi-tv-ohjelman viidennelle kaudelle, ja voitti sen saaden 51 prosenttia äänistä. Hän sai voitostaan palkinnoksi 50 000 dollaria, ja lahjoitti ne San Jorgen lastensairaalalle.
Muuta

Torresilla todettiin helmikuussa 2019 ihosyöpä. Hän oli naimisissa näyttelijä Marc Anthonyn kanssa, mutta pari erosi vuonna 2004. Heillä on kaksi yhteistä lasta.
Drakon

Drakon (m.kreik. Δράκων, Drakōn) tai Draco (lat., myös Dracon) voi viitata seuraaviin:
Drakon Ateenalainen (600-luku eaa.), ateenalainen lainsäätäjä; tunnetuin samannimisistä
Drakon Ateenalainen (400/300-luku eaa.), muusikko
Drakon Korkyralainen, kirjailija
Drakon Pelleneläinen (400/300-luku eaa.), Derkyllidaan sotapäällikkö
Drakon Stratonikeialainen (1. vuosisata jaa.), grammaatikko
Drakon I (400/300-luku eaa.), asklepiadi 18. sukupolvessa, Hippokrateen poika
Drakon II (300-luku eaa.), asklepiadi 19. sukupolvessa
Drakon III (300-luku eaa.), asklepiadi
draco, roomalainen ratsuväen sotamerkki
DraCo, tietokone
Lohikäärme (Draco), tähdistö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Draco”, voi hakea sivunnimihaulla, laajalla sivunnimihaulla tai tekstihaulla.
Constance Jeans

| Mitalit | Mitalit | Mitalit |  |
| --- | --- | --- | --- |
|  Constance Jeans |  Constance Jeans |  Constance Jeans |  |
Maa:   Yhdistynyt kuningaskunta
Naisten uinti
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | 4 × 100 m vapaauintiviesti |  |
|  Hopeaa | Pariisi 1924 | 4 × 100 m vapaauintiviesti |  |
Constance Mabel Jeans (23. elokuuta 1899 Nottingham – huhtikuu 1994 Falmouth) oli brittiläinen uimari ja olympiamitalisti. Hänen seuransa oli Nottingham Ladies' Swimming Club.
Jeans kilpaili ensimmäisissä olympialaisissaan Antwerpenissa 1920. Hän sijoittui tuolloin neljänneksi sekä 100 että 300 metrin vapaauinnissa, joista jälkimmäisessä hän hävisi pronssimitalisti Frances Schrothille vain 0,4 sekuntia. Jeans kuului kisoissa maansa hopeaa voittaneeseen 4 × 100 metrin vapaauintiviestijoukkueeseen ja sai samasta lajista hopeaa myös Pariisin olympiakisoissa 1924. Hän oli Pariisissa jälleen 100 metrin matkalla neljäs, jonka lisäksi hän pääsi välieriin saakka 400 metrin vapaauinnissa.
Eero Yrjölä (kuvataiteilija)

Eero Yrjölä (s. 1990) on suomalainen kuvataiteilija. Yrjölä asuu ja työskentelee Helsingissä.
Yrjölä valmistui vuonna 2012 Lapin yliopistosta taiteen kandidaatiksi sekä vuonna 2017 Aalto-yliopiston taiteiden ja suunnittelun korkeakoulusta taiteen maisteriksi, pääaineenaan kuvataidekasvatus.
Yrjölän taideteoksia on ollut esillä muun muassa Turun kaupungin taidemuseo WAMissa vuonna 2021. Yrjölän teoksia kuuluu Jenny ja Antti Wihurin rahaston taidekokoelmiin.
Aiheesta muualla

Eero Yrjölän verkkosivut
Elektroninen peli

Sähköinen peli 1930-luvulta. Pelaajan täytyy yhdistää johtimilla oikea kysymys ja vastaus.
Elektroninen peli on peli, jonka vuorovaikutuksellisissa toiminnoissa on hyödynnetty sähköä. Yleisin pelityyppi on videopeli, minkä takia termejä käytetään joskus virheellisesti sekaisin. Muita elektronisia pelejä ovat kannettavat elektroniikkapelit, erilliset systeemit (kuten flipperit, rahapeliautomaatit tai sähkömekaaniset pelihallipelit) tai äänipelit.
UFO-sieppari on pelihalleista löytyvä elektro-mekaaninen peli.
Kirjallisuutta

Kyllönen, Kimmo; Lehtonen, Saija (toim.): Sähköistä pelikulttuuria: Elektrasta Pongiin, Pongista Pleikkaan.  (Mediamuseo Rupriikin julkaisuja 4)  Tampere:  Mediamuseo Rupriikki, Perinneyhdistys Elektra ry, 2010.  ISSN 1459-8329.  ISBN 978-951-609-454-3.
Aiheesta muualla

Kuvia tai muita tiedostoja aiheesta Elektroninen peli Wikimedia Commonsissa
Kalýves

Kalýves (kreik. Καλύβες; transl. myös Kalíves) voi viitata seuraaviin paikkoihin Kreikassa:
Kalýves, kylä Apokóronaksen kunnassa Chanián alueyksikössä Kreetan alueella
Kalýves Polygýrou, kylä Polýgyroksen kunnassa Chalkidikín alueyksikössä Keski-Makedonian alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kalýves”, voi hakea sivunnimihaulla, laajalla sivunnimihaulla tai tekstihaulla.
Drakonísi

| --- | --- |
Sijainti:  37°38′44″N, 25°08′21″E, Tínos Tínos, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,014 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Drakonísi (kreik. Δρακονήσι) on pieni Kreikan saari, joka kuuluu Kykladien saariryhmään ja sijaitsee Tínoksen saaren pohjoisrannikon edustalla. Saaren pinta-ala on noin 0,014 neliökilometriä ja se on asumaton. Hallinnollisesti Drakonísi kuuluu Tínoksen kuntaan, Tínoksen alueyksikköön ja Etelä-Egean saarten alueeseen.
Celebesinparatiisimonarkki

| Celebesinparatiisimonarkki |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Eutrichomyias
Laji::  rowleyi
Kaksiosainen nimi
 Eutrichomyias rowleyi  (Meyer, 1878) 
Katso myös
   Celebesinparatiisimonarkki Wikispeciesissä   Celebesinparatiisimonarkki Commonsissa 
Infobox OKNimi-testi OKIUCN-testi OK: 
Celebesinparatiisimonarkki (Eutrichomyias rowleyi) on äärimmäisen uhanalainen endeemisenä Indonesiassa Sangihen saarella elävä lintu.
Kooltaan celebesinparatiisimonarkki on noin 18 cm. Väritykseltään lintu on vatsastaan vaaleansininen ja selkä ja pää ovat hieman tummemman siniset. Myös nokan väri on sininen. Pyrstön alapuolen höyhenet ovat tuhkanharmaat. Laji muistuttaa hieman sinimonarkkia, mutta on tätä suurempi eikä celebesinparatiisimonarkilla ole mustia alueita otsassa ja kurkussa. Lajin äänet ovat äänekkäät tuk, step step ja tyypillisimmin chewt chewt -äänet.
Celebesinparatiisimonarkit elävät useimmiten vanhoissa metsissä ja metsäisissä laaksoissa. Lintu käyttää ravintonaan hyönteisiä. Kannan kooksi arvioidaan 19–135 yksilöä. Suurin lajiin kohdistuva uhka on metsien hakkaaminen maanviljelysmaaksi. Pienempi uhka on lajin metsästys kauniin höyhenpuvun takia.
DubVision

| DubVision |
| --- | --- |

Tiedot
Toiminnassa:  2005-
Tyylilaji:  progressiivinen house, electro house, future house
Kotipaikka:   Alankomaat
Jäsenet:  Stephan Leicher   Victor Leicher  
Levy-yhtiö:  Revealed Recordings, Spinnin’ Records, Axtone Records, Armada Trice, Kid Coconut, Musical Freedom, STMPD RCRDS  
Aiheesta muualla
Kotisivut
Infobox OKNimi-testi OK: 
DubVision on alankomaalainen DJ-tuottajaduo, joka koostuu veljeksistä nimeltään Victor Leicher (s. 1989) ja Stephan Leicher (s. 1981). Duo aloitti toimintansa vuonna 2005 ja heillä on levytyssopimus Spinnin’ Recordsin, Armada Musicin, Axtonen sekä muutaman muun levy-yhtiön kanssa. He ovat saaneet suurta mediahuomiota muun muassa vuonna 2012 julkaisemallaan kappaleella "All By Myself" joka pääsi lukuisille radiokanaville sekä Beatportin Progressive House-listan sijalle 8. Lisäksi se sai kannanottoja muun muassa Afrojackiltä, David Guettalta ja Swedish House Mafialta. Tammikuussa 2020 DubVisionin tuotantoa oli striimattu Spotifyssa 57 miljoonaa kertaa 79 eri valtiossa.
Sekä Stephan että Victor ovat harjoitelleet ensimmäisen kerran musiikintekoa jo varhaislapsuudessa kun he alkoivat harjoittelemaan pianonsoittoa. Veljesten vartuttua lukuisissa eri valtioissa he oppivat arvostamaan musikaalisia vaikuttajia eri kulttuureista. Myöhemmällä iällä Victor alkoi opettelemaan elektronisen musiikin tekoa erilaisilla tietokoneohjelmilla. Stephenin havaittua tämän myös hän innostui opettelemaan sen tekemistä ja he päättivät lyöttäytyä yhteen tiiminä.
Diskografia > EP-levyt

Into White (3. kesäkuuta 2011)
Diskografia > Singlet

Tune It On (2011)
All By Myself (2012)
You & I (Project 46:n kanssa, mukana Donna Lewis) (2012)
Redux (2013)
Into the Light (Sander van Doornin ja Makon kanssa, mukana Mariana Bell) (2013)
Triton (Dance Valley 2013 Anthem) (Sunnery James & Ryan Marcianon kanssa) (2013)
Rifler (2013)
Rockin (Firebeatzin kanssa) (2014)
Hollow (2014)
Backlash (Martin Garrix edit) (2014)
Destination (Feenixpawlin kanssa) (2014)
Turn It Around (2014)
Broken (2015)
Vertigo (mukana Ruby Prophet) (2015)
Invincible (Firebeatzin kanssa, mukana Ruby Prophet) (2015)
I Found Your Heart (mukana Emeni) (2015)
Yesterday Is Gone (Dash Berlinin kanssa, mukana Jonny Rose) (2015)
Sweet Harmony (2016)
Million Miles (mukana Denny White) (2016)
Magnum (2016)
Primer (2016)
Under the Stars (Justin Ohn kanssa) (2016)
Geht's Noch (2017)
Fall Apart (2017)
Something Real (mukana Nevve) (2017)
Paradise (2017)
New Memories (Afrojackin kanssa) (2017)
Keep My Light On (Raidenin kanssa) (2018)
Steal The Moon (2018)
Best Part Of Me (Firebeatzin kanssa) (2018)
Antares (2018)
Yesterday (Raidenin kanssa) (2018)
Are You Listening (mukana Handed) (2019)
Enlighten Me (Syzzin kanssa) (2019)
Rescue Me (Vigelin kanssa, mukana Nico Lucarelli) (2019)
Rave Machine (Firebeatzin kanssa) (2019)
Hope (2019)
Back to Life (Afrojackin kanssa) (2019)
Young Money (2019)
Lambo (Firebeatzin kanssa) (2019)
One Last Time (Alesson kanssa) (2020)
Into You (2020)
Take My Mind (2020)
Sign (2020)
Like This (2020)
Melody (Micar & Jashin ja Marmyn kanssa) (2020)
Stand By You (Pontifexxin kanssa) (2020)
I Wanna Be There (Anml Kngdm:n kanssa) (2021)
I Should Be Loving You (Armin van Buurenin kanssa, mukana You) (2021)
I Don’t Wanna Know (2021)
Anywhere with You (Afrojackin ja Lucas & Steven kanssa) (2021)
Käännös suomeksi
Elgoog

elgooG (Google takaperin kirjoitettuna) on Google-hakukoneen parodinen peilipalvelin, joka vastaa Googlea takaperin kirjoitettuna – sananmukaisesti ”peilattuna”. Sivun loi ryhmä nimeltä All Too Flat. Jotta hakukone palauttaisi haluttuja tuloksia, myös hakusanat on kirjoitettava takaperin.
Vuonna 2002 elgooG oli laajalti käytössä Kiinassa Googlen ohitustienä. Kiinalaiset ovat käyttäneet elgooG-sivua päästäkseen sivustoille, joille pääsy on Kiinassa estetty.
Aiheesta muualla

Google Mirror(Arkistoitu – Internet Archive)
elgooG(Suomalainen)(Arkistoitu – Internet Archive)
elgooG (Arkistoitu – Internet Archive)
elgooG About.com-sivustolla (Arkistoitu – Internet Archive) (englanniksi)
Elgån kirkko

| Elgån kirkko Elgå kirke |
| --- | --- |
 Kirkko vuonna 2007.
Sijainti:  Engerdal, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1946
Suunnittelija:  Simen Øyen
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Elgån kirkko (norj. Elgå kirke) on Engerdalin kunnassa Innlandetin läänissä Norjassa sijaitseva puinen pitkäkirkko vuodelta 1946.
Aiheesta muualla

Kuvia tai muita tiedostoja aiheesta Elgån kirkko Wikimedia Commonsissa
Dnipron piiri

| Dnipron piiri Дніпровський район |
| --- | --- |
 Piirin sijainti Dnipropetrovskin alueen kartalla
 Lippu:  Vaakuna
 Koordinaatit: 48.4668°N, 35.0298°E 
Valtio:   Ukraina
Alue:  Dnipropetrovskin alue
Perustettu:  1965, laajennettu 17.7.2020
Hallinto:  
 – hallinnollinen keskus:  Dnipro (980 948 as., 2021)
Pinta-ala  ():  5 605,6 km²
Väkiluku (2021 (arvio)):  1 159 302
Aikavyöhyke:  UTC+2
– kesäaika:  UTC+3
Dnipron piiri (ukr. Дніпровський район, Dniprovskyi raion; ennen vuotta 2016 Dnipropetrovskyi raion) on aluehallinnollinen piiri Ukrainan Dnipropetrovskin alueella. Piiri on perustettu vuonna 1965 ja sitä laajennettiin huomattavasti alueliitoksilla heinäkuussa 2020. Piiri rajoittuu idässä Novomoskovskin ja Synelnykoven piireihin, etelässä Zaporižžjan alueeseen (Zaporižžjan piiri) ja Nikopolin piiriin, lännessä Kryvyi Rihin ja Kamjansken piireihin sekä pohjoisessa Pultavan alueen Pultavan piiriin. Piirin hallinnollinen keskus on Dnipro (980 948 as., 2021).
Dnipron piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin laajennetun Dnipron piirin uudeksi pinta-alaksi tuli 5 605,6 neliökilometriä.
Ukrainan tilastokeskus arvioi Dnipron piirin väkiluvuksi 1 159 302 (1.1.2021). Kaupunkilaisiksi luokiteltiin 90.6 prosenttia piirin asukkaista (1 050 870 as.), mikä muodostui kahden kaupungin (Dnipro ja Pidhorodne) sekä yhdeksän kaupunkityyppisen taajaman väestöstä.
Ennen vuoden 2020 alueuudistusta, Dnipron piiri kattoi huomattavasti suppeamman pinta-alan ja piirissä asui vähemmän väkeä (2017 arvio 84 464 as.).
Dnipron piiri (vuoteen 2016 saakka nimellä Dnipropetrovskin piiri) oli paljon nykyistä pienialaisempi ennen heinäkuun 2020 alueuudistusta.
Dnipro on suuri ukrainalainen kaupunki Dneprjoen varrella.
Aiheesta muualla

Kuvia tai muita tiedostoja aiheesta Dnipron piiri Wikimedia Commonsissa
Dnipropetrovska oblast,joka käsittelee alueen piirejä aiempaan aluehallinnolliseen jakoon pohjautuen (tietosanakirjan Isrorija mist i sil Ukrajinskoji RSR 4. voluumin Dnipropetrovska oblast - artikkelit Dnipron piiristä, ja siihen 7/2020 liitetyistä muista piireistä, ja näiden piirien paikkakunnista) (ukrainaksi) (ukrssr.com.ua)
Kalólimnos

Kalólimnoksen saari satelliittikuvassa.
| --- | --- |
Sijainti:  37°03′41″N, 27°05′17″E, Kálymnos Kálymnos, Etelä-Egean saaret Kreikka
Saariryhmä:  Dodekanesia
Korkein kohta:  80  m 
Pinta-ala:  1,95 km²
| --- | --- |
Asukasluku:  2
Kieli:  kreikka
muokkaa - muokkaa wikitekstiä - muokkaa Wikidataa
Kalólimnos (kreik. Καλόλιμνος) on Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa Kálymnoksen saaren koillispuolella Kálymnoksen ja Turkin Bodrumin niemimaan välissä. Saaren pinta-ala on 1,95 neliökilometriä ja asukasluku 2 (vuonna 2011). Hallinnollisesti Kalólimnos kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.
Kalólimnoksen saari Kálymnoksesta nähtynä.
Antiikin aikana saari tunnettiin nimellä Lepsimandos (m.kreik. Ληψίμανδος; lat. Lepsimandus), ja siellä sijaitsi samanniminen Lepsimandoksen kaupunki ja kaupunkivaltio. Kalólimnoksesta itään sijaitsevat pienet Ímian saaret.
Cole Beasley

| Cole Beasley |
| --- | --- |
 Beasley vuonna 2016
Henkilötiedot
Syntynyt: 26. huhtikuuta 1989 (ikä 35) Dallas, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:   cm
Paino:   kg
Pelipaikka:  Laitahyökkääjä
Seura
Seura:  Buffalo Bills
Sarja:  NFL
Pelaajaura
Aik. seurat:  Dallas Cowboys
Seurat:  Cowboys (2012–2018)   Bills (2019–)
Pääsarjaura:  2012–
Aiheesta muualla
www.bease11.com
Cole Dickson Beasley (26. huhtikuuta 1989, Dallas, Texas) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä.  Beasley edustaa Buffalo Billsiä, mutta on pelannut urallaan myös Dallas Cowboysissa.
Yliopistotasolla Beasley edusti vuodet 2008–2011 Southern Methodist Universitya. Hän pelasi SMU:ssa 49 ottelua, joissa teki 14 touchdownia ja eteni syöttöjä vastaanottamalla 2959 jaardia. Häntä ei koskaan varattu NFL:ään, mutta hän solmi tulokassopimuksen Cowboysin kanssa vuonna 2012. Beasley pelasi Cowboysissa vuodet 2012–2018. Hän pelasi Dallasissa yhteensä 103 ottelua, joissa eteni syöttöjä vastaanottamalla 3271 jaardia ja teki 23 touchdownia.
Maaliskuussa 2019 ilmoitettiin, että Bills ja Beasley solmivat nelivuotisen sopimuksen, jonka kokonaisarvo oli 29 miljonaa dollaria. Beasley on pelannut Billsissä 31 ottelua, joissa on tehnyt 10 touchdownia ja vastaanottanut syöttöjä 1805 jaardia.
Kate Pace

| Mitalit> Maa:   Kanada.Naisten alppihiihto.MM-kilpailut  | Mitalit> Maa:   Kanada.Naisten alppihiihto.MM-kilpailut  | Mitalit> Maa:   Kanada.Naisten alppihiihto.MM-kilpailut  | Maa:   Kanada> Naisten alppihiihto. |
| --- | --- | --- | --- |
|  Kultaa | Morioka 1993 | syöksylasku |  |
Katherine "Kate" Pace-Lindsay (o.s. Pace, s. 13. helmikuuta 1969 North Bay, Ontario) on kanadalainen alppihiihtäjä, syöksylaskun maailmanmestari. Hän on pituudeltaan 175 cm.
Pace-Lindsay voitti syöksylaskun maailmanmestaruuden Moriokassa 1993. Lillehammerin olympialaisissa 1994 hän oli syöksylaskussa viides ja supersuurpujottelussa kahdestoista. Sierra Nevadan MM-kilpailuissa 1996 hän sijoittui syöksylaskussa neljänneksi.
Pace-Lindsay sijoittui syöksylaskun maailmancupin kokonaiskilpailussa toiseksi kaudella 1993–1994 ja viidenneksi kaudella 1992–1993. Hän voitti maailmancupin syöksylaskukilpailut Kvittfjellissä maaliskuussa 1993 ja Tignes'ssä joulukuussa 1993. Lisäksi hän sijoittui samassa lajissa toiseksi Vailissa maaliskuussa 1994 sekä kolmanneksi Veysonnaz'ssa helmikuussa 1993 ja Cortina d'Ampezzossa tammikuussa 1994.
Constance Marie

Constance Marie vuonna 2012.
Constance Marie Lopez (s. 9. syyskuuta 1965) on yhdysvaltainmeksikolainen näyttelijä. Hänet tunnetaan perheenäiti Angie Lopezin roolista komediasarjassa George Lopez in ohjelmassa George Lopez Show (2002–2007).
Constance Marie syntyi Los Angelesissa, Kaliforniassa. Varhaisella urallaan hän niitti mainetta muun muassa David Bowien tanssijana. Hän on esiintynyt myös elokuvissa.
Aiheesta muualla

Viralliset sivut (Arkistoitu – Internet Archive) (englanniksi)
Constance Marie Internet Movie Databasessa. (englanniksi)
Columbus (kauppakeskus)

| Columbus |
| --- | --- |
 Columbus vuonna 2014
Sijainti:  Vuosaari, Helsinki
Avattu:  1. lokakuuta 1996
Omistaja:  NREP
Liikkeiden määrä:  52
Päävuokralaisia:  K-Citymarket S-market Lidl Saiturinpörssi Alko
Kerrospinta-ala:  21 450 m²
Kerrosten määrä:  3 (pysäköintikerros mukaan lukien)
Kävijämäärä:  6,5 milj. (2023)
Vuosimyynti:  109,4 milj. euroa (2023)
Pysäköintipaikkoja:  635
Kotisivu
Columbus on kauppakeskus Helsingin Vuosaaressa, aivan Vuosaaren metroaseman vieressä. Sen omistaa NREP. Columbus valmistui syksyllä 1996. Kauppakeskuksen pinta-ala on nykyisin noin 21 500 m².
Kauppakeskus Columbus marraskuussa 2020.
Kauppakeskuksen vieressä pohjoispäässä sijaitsevat Mosaiikkitori, monitoimitalo Vuotalo ja Vuosaaren urheilutalo sekä eteläpäädyssä palvelukeskus Albatrossi ja vuonna 2006 valmistunut tornitalo Cirrus.
Historia > Pauligin aika (1996–2006)

Kahvista ja mausteistaan tunnettu perheyhtiö Paulig omisti maata Vuosaaren keskustassa. 1990-luvun alun laman aikana yhtiö alkoi rakentaa alueelle liiketiloja itse, sillä sopivia sijoittajia ei ollut tarjolla.
Columbus-kauppakeskus valmistui syksyllä 1996, pari vuotta ennen kuin Vuosaaren metrohaara ja sen kolme asemaa (Puotila, Rastila ja Vuosaari) otettiin käyttöön. Kauppakeskus jäi pienen kokonsa vuoksi hieman suurten kauppakeskusten jalkoihin[lähde? ], joten sitä päätettiin laajentaa itään päin noin 7 000 m²[lähde? ].
Laajennus aloitettiin kesäkuussa 2005 ja se valmistui jouluna 2006[lähde? ]. Laajennuksen jälkeen kauppakeskuksen pinta-ala oli yli 20 000 m² ja pysäköintipaikkojen lukumäärä nousi 700:sta 1000:een. Laajennusosassa sijaitsivat K-Supermarket, Posti, Tokmanni, Jysk ja pienvarastoja vuokraava yritys Cityvarasto.[lähde? ]
Vuonna 2005 Columbuksen yhteenlaskettu myynti oli 65 miljoonaa euroa.
Historia > Cityconin aika (2006–2021)

Vuonna 2006 kauppakeskuksessa oli noin kuusikymmentä vuokralaista. Paulig myi ydinliiketoimintaansa kuulumattoman Columbuksen kiinteistön Cityconille 80 miljoonalla eurolla. Paulig käytti osan kauppahinnasta uuteen Vuosaareen rakentamaansa paahtimoon.
Syksyllä 2007 valmistui laajennus, johon tuli muun muassa K-Citymarket. Kauppakeskuksen vuokrattava pinta-ala nousi 20 000 neliöön. Kauppakeskuksen K-Citymarket kuitenkin kutistettiin takaisin K-Supermarketiksi syksyllä 2016. Myöhemmin viereen avattiin UFF (UFF lopetti vuoden 2024 helmikuussa vuokrasopimuksen päätyttyä). Vuonna 2017 viereen avattiin Tokmanni ja Jysk, jotka lopettivat vuoden 2024 alussa K-Citymarketin tieltä.
Heinäkuussa 2012 kauppakeskuksessa putosi noin viiden neliömetrin kokoinen lasi kymmenen metrin korkeudesta. Kukaan ei loukkaantunut.
Helmikuussa 2019 Paulig ja Citycon tekivät Bonavan kanssa kiinteistökaupan esisopimuksen Vuosaaressa sijaitsevista tonteista. Alue sijoittuu Vuosaareen, Aurinkolahden pohjoisosaan metroaseman, kauppakeskus Columbuksen ja muiden Vuosaaren toimintojen keskelle. Bonava aikoi ostaa Vuosaaresta noin 32 000 kerrosneliötä rakennusoikeutta omistus- ja vuokra-asunnoille.
Historia > NREP:n aika (2021–)

Lokakuussa 2021 uutisoitiin NREP:n ostavan Columbuksen.
Vuonna 2023 kerrottiin, että K-Supermarket muutetaan K-Citymarketiksi. Muutostyöt tehtiin vuoden 2024 aikana, ja myymälä avattiin K-Citymarketina 1. syyskuuta 2024.
Liikkeitä

Kauppakeskus Columbuksessa sijaitsee runsaasti päivittäistavaroihin, pukeutumiseen, kauneuteen, kotiin ja vapaa-aikaan suuntautuvia liikkeitä, ravintoloita sekä palveluita. Columbuksessa toimivat muun muassa Alko, R-kioski, S-market, K-Citymarket, Lindex, Hesburger, Subway, Kotipizza, apteekki, Saiturinpörssi, Cityvarasto, Fida Lähetystori Columbus, UFF ja Lidl.
Kuvagalleria

Pohjoinen Mosaiikkitorin puoleinen sisäänkäynti vuonna 2010
Pysäköintihalli
K-Citymarket vuonna 2010. Myymälä toimi välissä K-Supermarketina, mutta vuonna 2024 se avattiin uudelleen K-Citymarketina.
S-market vuonna 2010
Näkymää Columbuksessa pohjoisesta osasta nähtynä vuonna 2010
Aiheesta muualla

Kuvia tai muita tiedostoja aiheesta Kauppakeskus Columbus Wikimedia Commonsissa
Kauppakeskuksen kotisivut
Dirty Rotten

| Dirty Rotten Dirty Rotten Imbeciles |
| --- | --- | --- |

Studioalbumin tiedot
 Julkaistu: maaliskuu 1983
 Formaatti: 7″ vinyyli
 Tyylilaji: thrashcore, hardcore punk
 Kesto: 17.3 50.15 (2002)
 Levy-yhtiö: Dirty Rotten
Muut kannet
 Vuoden 2002 painos
D.R.I.:n muut julkaisut
|   | Dirty Rotten 1983 | Violent Pacification (EP) 1984 |
Dirty Rotten EP/LP on crossover thrash -yhtye D.R.I.:n ensimmäinen studioalbumi.
Kappaleet

| --- | --- |
 This Side Sad to Be – 2.11  War Crimes – 1.11  Busted – 0.46  Draft Me – 0.19  F.D.R.C. – 0.21  Capatalist Suck – 0.35  Misery Loves Company – 0.33  No Sense – 1.16  Blockhead – 0.55 :  That Side I Don't Need Society – 1.15  Commuter Man – 0.56  Plastique – 0.23  Why – 0.18  Balance of Terror – 0.39  My Fate to Hate – 0.26  Who Am I – 0.45  Money Stinks – 0.43  Human Waste – 0.19  Yes Ma'am – 0.48  Dennis's Problem – 0.51  Closet Punk – 0.31  Reaganomics – 0.40
Kokoonpano

Kurt Brecht – laulu
Spike Cassidy – kitara
Dennis Johnson – basso
Eric Brecht – rummut
Arvostelut

Allmusic:
Doverinsalmi

| Doverinsalmi Calais’nsalmi |
| --- | --- |
 Doverinsalmi NASA:n sateliittikuva
Maantiede
Muut nimet:  Strait of Dover (engl.)   Pas de Calais (ransk.) Nauw van Calais (holl.)
Sijainti:  Englannin ja Ranskan  pohjoisrannikko
Merialue:  Englannin kanaali
Pituus:  33,3 km
Valtio
Valtio:   Ranska  Britannia
Suurin kaupunki:  Dover
Asutuskeskukset:  Dover Calais
Doverinsalmi tai Calais’nsalmi (engl. Dover Strait tai Strait of Dover, ransk. Pas de Calais) on Englannin kanaalin kapein kohta. Lyhin etäisyys Englannin ja Ranskan rannikoiden välillä on noin 33 kilometriä Doverista Cap Gris-Nez’hen. Doverinsalmi on maailman vilkkaimpia laivareittejä. Sen kautta kulkee päivittäin 400 laivaa. Salmen poikki kulkenut vilkas autolauttaliikenne taas on vähentynyt salmen alittavan Kanaalitunnelin käyttöönoton jälkeen 1994.